medieval-data/medieval-latin-ner-HOME-Alcar-sents huggingface dataset:
Nouerint uniuersi quod cum dominus Gilo de gendimo miles , grauissima occupatus infirmitate que paralisis appellatur metuens obmutescere subito , sicut iam ei acciderat , propter eiusdem infirmitatis molestiam , adhuc uiuens et sui compos , reddita sibi a deo potestate loquendi , bonorum consilio acquiescens , de rebus sibi a deo donatis , testamentum suum ordinasset facturum , quod quicquid uenerabilis abbas Signiacensis , dominus Iohannes nepos suus presbyter de nouauilla iuxta Remis , dominus Galterus presbyter de Raricurte , et dominus Milo presbyter de Gendimo , quos ipse excecutores et ordinatores super hoc constituit de rebus suis tam mobilibus quam immobilibus ubicunque fuissent pie et salubriter duxissent ordinandum ratum et firmum haberet , et habiturus esset , et fide interposita corporali promisisset se obseruaturum firmiter et tenendum quicquid ipsi tam in uita sua , quam post obitum suum de rebus predictis facerent et ordinarent ad remedium anime sue et salutatem , hoc adiecto quod ipse qualecumque testamentum , seu qualemcumque ordinacionem de eisdem rebus suis olim fecerat ore proprio , et uoluntate spontanea reuocabat , et irritum fieri uolebat , quicquid eciam de cetero faceret uel ordinaret de predictis rebus suis tam mobilibus quam immobilibus , nisi de consensu dictorum executorum factum esset , et eorum testimonio roboratum irritum penitus et inane haberetur nec eorum que preter consilium predictorum executorum ordinare uel facere uellet aliqua essent agenda , sed ipsorum consilio et ordinacioni standum esset per omnia , sicut hoc totum in litteris super hoc confectis et sigillis Curie domini mei et dictorum executorum sigillatis , non cancellatis , non abolitis , nec aliqua parte sui uiciatis , uidi plenius contineri , iidem postmodum executores , et ordinatores rerum dicti Gilonis predictarum tam mobilium quam immobilium , eodem , G .
potestate sibi ab eo concessa , unanimi assensu , ordinauerunt in hunc modum , quod legauerunt Ecclesie de Claromarisco iuxta Remis quicquid idem miles habebat et possidebat apud Gueuz , tam in censu quam in redditibus et aliis prouentibus seu omnimodis iurisdicionibus que idem Miles ibidem tenebat in alodio ut dicebatur , que omnia dicta ecclesia imperpetuum possidebit , fructus dictorum prouentuum perceptura singulis annis imperpetuum in crastino omnium sanctorum , et in crastino dicti festi , fiet anniuersarium eius ibidem secundum consuetudinem ordinis Cisterciensis , sicut eciam hoc totum uidi in litteris sigillo Curie domini mei et sigillis dictorum executorum sigillatis , non cancellatis non abolitis plenius contineri .
Robertus de sancto Quintino Officialis domini hugonis de Sarqueus Remensis Archidiaconi .
Nouerint uniuersi quod in Curia domini mei constitutus Iohannes de Germigneio filius poncardi recognouit et dixit quod credit quod terra quam tenet idem Iohannes in territorio de Gotis inter terram allebau la bauche , et terram Roberti de ianueri teneatur ecclesie de claromarisco , in uno denario censuali et uentis et uesturis .
de Blesis Canonici et officiales Remenses Omnibus presentes litteras uisuris in domino Salutem .
Nouerint uniuersi quod iacobus armiger de Uarco dictus de grangia in nostra presencia constitutus quittauit in perpetuum ecclesie de claromarisco prope Remis quitquid quondam dominus Gilo de gendimo miles habebat , et possidebat apud Guex tam in censu quam in redditibus et aliis prouentibus seu omnimodis iurisdicionibus que idem miles ibidem tenuit in alodio ut dicitur , et legatum de predictis rebus ecclesie memorate factum ab executoribus dicti Gilonis approbauit .
Magister Bonardus officialis domini Hugonis Burgundensis Remensis Archidiaconi .
Nouerit uniuersitas uestra quod Maria relicta lamberti le Uastelier et Pynellus , Uaoletus , Margaronna , et Margaronna parua quondam liberi ipsius lamberti de alia uxore , in curia domini mei constituti .
Rogauerunt se uendidisse Balduyno Acarini quandam iardinum quem habebant iuxta domum monialium de claromarisco , uidelicet iardinum qui fuit lamberti le Uastelier , precio undecim librarum Remensis monete , de quibus rogauerunt sibi esse plenius satisfactum .
Remensis ecclesie Archidiaconi , omnibus presentes litteras inspecturis in domino salutem .
Nouerint uniuersi quod inter dominum Guidonem de preonna militem ex una parte et Balduinum de Torcellis sebillam uxorem eius iacotum Uarnemconum , et poncardum liberorum eorundem ex altera tales intercesserunt pactionem , quod dictus balduinus coram nobis et dicti uxor et liberi coram clerico fideli Curie ad hoc a nobis misso recognouerunt quod ipsi receperunt a dicto milite in festo beati remigii in uindemiis nuper uenturo erunt tres anni elapsi , omnes terras quas dictus miles habet sicut asserit in territoriis de Torcellis et de caluo monte , et easdem terras debent tenere seminare et excolere ad sumptus suas a dicto festo beati Remigii nuper uenturo in nouem annos et interim , hiis autem mediantibus dicti balduinus uxor et dicti liberi ipsius tenentur reddere eidem militi singulis annis sexaginta decem sextarios bladi per dictos nouem annos , cuius bladi quarta pars debet esse frumentum , quarta pars siligo , et residuum tremesium , et tenentur similiter singulis annis per dictum tempus unum iornale dicte terre finibriare , et pro dictis conuentionibus firmiter obseruandis assignauerunt dictum militem ad omnia bona sua presencia et futura , et ei obligauerunt eidem .
Recognouerunt eciam quod ad eadem bona sua ipsum assignauerunt , quando primo dictas terras receperunt ab eodem uidelicet in dicto festo beati Remigii erunt tres anni elapsi sicut supra tactum est , sed littere curie remensis super dictis conuentionibus tunc fuerunt confecte sicut dicitur inter dictas partes quas amisit dictus miles sicut asseruit coram nobis , uolens et concedens dictus miles , quod si dicte littere Curie Remensis inuenirentur , nullius sint efficacie et momenti , teneatur eciam soluere dicto militi sexaginta decem sextarios bladi pro messe nuper uentura , usque ad festum beati martini hyemalis recognoscentes , quod de messis preteritis restant soluendi decem et septem sextarii et una mina siliginis , septem sextarii et una mina frumenti , et nouem sextarii tremesii , que omnia --- retroacta promiserunt dicto militi se reddituros ad uoluntatem militis supradicti .
Actum Anno domini m .cc .quadragesimo quinto , sabbato post letare Iherusalem .
Thomas dei gracia Remensis electus et confirmatus , uniuersis presentes litteras inspecturis in domino salutem .
Nouerit uniuersitas uestra quod dominus Guido de proona Miles , Guillelmus et Odetus filii eius , Sibilla et Margareta filie eiusdem Guidonis et Iohannes de Silliaco armiger , maritus dicte margarete , coram gerardo de barro ducis , Clerico fideli , Curie nostre Remensis ad hoc deputato propter hoc constituti , recognouerunt se uendidisse et eciam uendiderunt ecclesie monialium Clarimarisci Cisterciensis ordinis , site iuxta Remis , omnes terras arabiles et prata , quas terras et que prata habebant uel habere poterant ut dicebant usque nunc quacunque de causa , in territoriis de caluomonte iuxta burgum in campania de Tourcellis , et de Griuieio tanquam alodium , et eciam quicquid iuris habebant uel habere poterant , usque nunc in terris et pratis .
Quas terras , et que prata Erardus de couceio armiger tenet in feodum a dicto guidone ut dicitur in dictis territoriis racione auselisie uxoris sue filie quondam domini Iohannis de mongero militis , uendiderunt eciam feodum dictum , et quicquid iuris habebant uel habere poterant in eodem usque nunc .
Ita tamen quod si contigeret dictum Erardum uel eius uxorem , uel eos qui dictas terras , et dicta prata pro tempore possidebunt aliquid de dictis terris uel pratis uendere , quod dicta ecclesia haberet quitquid iuris dictus Guido racione dicte uendicionis dicti feodi deberet habere , hoc excepto quod dictus Erardus et uxor sua , uel illi qui pro tempore dictas terras et prata possidebunt , dictum feodum erga dictum Guidonem deseruient quamdiu dictas terras et prata in manu sua tenebunt nisi easdem terras et prata ipsi Ecclesie uendiderint , que tunc dictum feodum esset integraliter ecclesie supradicte .
Item uendiderunt et se uendidisse recognouerunt predicti guido eius liberi et Iohannes maritus predicte margarete eidem ecclesie quoddam aliud pratum quod habebant ut dicebant situm in territorio de monte sancti martini subtus dictam uillam de monte sancti martini .
Hoc saluo quod dictum pratum situm subtus uillam de monte sancti martini , tenetur annuatim domino Iohanni dicto saluagio militi in septem denariis parisiensibus , ut dicebant predicti uenditores .
Hanc autem uendicionem laudauit et approbauit coram clerico nostro predicto , domina Cecilia uxor predicti Guidonis , et spontanea uoluntate sua non coacta , ui , uel metu ipsius Guidonis mariti sui , uel alicuius alterius ad hoc ducta , quittauit dicte ecclesie quicquid iuris habebat uel habere poterat in premissis racione acquestus uel dotis , seu alio quocunque modo .
Omnia autem et singula prout superius sunt expressa promiserunt dicti uenditores , et dicta Cecilia sub predicta fide eorum se inuiolabiliter obseruaturos in solidum , et quod dictam ecclesiam super premissis penitus obseruabunt indempnem .
Se iurisdicioni curie Remensis sub predicta fidei dacione quantum ad premissa omnia et singula tenenda et firmiter obseruanda subponentes .
De premissis autem omnibus et singulis tenendis , et firmiter obseruandis , prout superius sunt expressa , se constituerunt fideiussores quilibet insolidum , domini lendomardus de uonco , Iohannes de altera uilla , Milites , bona fide , et guido armiger , Dominus de chalerenges fide prestita corporali coram predicto clerico .
Et eciam dominus Renerus de auallibus miles similiter se constituit fideiussorem bona fide in solidum cum aliis fideiussoribus predictis , coram alio clerico fideli Curie nostre uidelicet petro estiuem .
Item sciendum est quod predictus Guido de predicto prato sito ut dicitur subtus uillam de monte sancti martini , se deuestiuit tanquam de uendicione coram predicto Gerardo clerico nostro per predictum dominum Iohannem dictum saluagium militem , tanque iusticiam loci , et dictam ecclesiam de eodem prato per eundem militem tanquam de emptione fecit solempniter inuestiri .
Item uoluerunt et consenserunt sepedicti uenditores , et Cecilia quod predicta ecclesia sit in eodem statu Trecensus predictarum terrarum et pratorum erga balduinum de tourtellis , in quo ipsi erant tempore uendicionis supradicte .
Renunciauerunt eciam omnes et singuli superius nominati omne iuris auxilio tam canonici quam ciuilis , excepcioni , non numerate pecunie , non tradite , non solute , omni excepcioni fori omni priuilegio eisdem uel alicui ipsorum indulto siue indulgendo , Beneficio restitucionis in integrum , Epistole diuiadriani et omni excepcioni , ac rei que possent obici contra presens instrumentum uel factum ad elidenda seu retractanda premissa seu aliquod premissorum .
Et se quantum ad premissa tenenda et firmiter obseruanda prout superius sunt expressa supposuerunt iurisdicioni Curie Remensis .
In cuius rei testimonium presentes litteras sigillo Curie nostre Remensis fecimus sigillari .
Actum Remis Anno domini m .cc .quinquagesimo feria quarta post dominicam qua cantatur / / Iherusalem / / letare .
Magister Iohannes dictus oisons , Officialis , Magistri Iohannis de blesis Remensis ecclesie archidiaconi , uniuersis presentes litteras inspecturis in domino salutem .
Nouerint uniuersi quod cum ecclesia de claromarisco iuxta Remis et dominus Erardus de couceio miles , plures pecias pratorum sitorum in territoriis de calido monte , et de torcellis , ut dicebatur haberent inter se communes .
Idem miles , propter hoc in curia domini mei constitutus recognouit se talem peticionem fecisse erga dictam ecclesiam , de omnibus peciis pratorum quos habebant inter se communes , usque ad hodiernum diem sitorum in territoriis predictis prout inferius continetur , uidelicet quod dicta ecclesia habebit , tenebit imperpetuum et possidebit magnam peciam prati siti iuxta Riuerium de griueio , inter pratum armigeri de calido monte ex una parte ut dicitur , et inter Riuum uenientem de trocellis ex altera , dictus autem miles omnes alias pratorum pecias in territoriis predictis sicut inter se communes tenebit imperpetuum possidebit et habebit .
Theobaldus dei gracia Rex nauarre , Campanie et brie , Comes palatinus , uniuersis presentes litteras inspecturis .
Et fecissemus similiter saisiri super dictarum abbaciam monialium , triginta duo iornalia terre , que sita est in territorio de bourc , et de torcellis , et quatuor falcatas prati , quam terram et quod pratum ipse dicuntur emisse a domino Guidone de preonne , que quidem terra et quod pratum ut dicitur possunt ualere quolibet anno usque ad septem libras forcium , que saisiri feceramus , prout nobis competebat de iure , pro eo quod dicte moniales ea acquisierant .
Conuerse uero que psalteria nesciunt recitare , tempore dicte uite nostre , et uite dicte uxoris nostre , tenebuntur singulis annis dicere pro nobis ducentis uicibus salutacionem beate marie , que dicitur , Aue Maria , et tot uicibus oracionem dominicam que dicitur , Pater noster , et tot salutaciones et oraciones post decessum nostrum , et dicte uxoris nostre , singulis annis imperpetuum dicere tenebuntur .
Datum apud fossata , per manum fidelis uicecancellarii nostri fratris Petri de Roscidaualle , die mercurii proxima post festum penthecostes , Anno domini m .cc .
Item transcriptum est eiusdem littere sub sigillo officialis Remensis actum ante 1 x 6 ^ continens aliud admortizamentum eiusdem de Lx sextariis bladi apud contreuues .
Magister Philippus de caturco Officialis curie Reuerendi patris domini octoboni Sancti adriani , dyaconus cardinalis , Remensis archidiaconi in domino salutem .
Nouerint uniuersi quod cum dominus Rogerus de Amennaucurte miles , et domina pentechosta eius uxor haberent quasdam terras arabiles , et prata in allodio , sitas in territorio de berchi per plures pecias quarum peciarum terrarum arabilium , una sita est in loco qui dicitur en Auberiue .
Alia sita est iuxta uineam domine Sybille de Berchi .
Alia sita est iuxta iardinum Iohannis de berci .
Tres site sunt in loco qui dicitur en Mapages iuxta uiam que polecurte .
Et alia sita est iuxta longam roiam Iohannis de berchi , et distat a dicta longa roya per unam peciam .
Que omnes pecie site sunt iuxta pecias terrarum herbeconni cognati dicti Rogeri .
Que pecie dicti rogeri iuxta quas dicte pecie sunt site , debent excedere in duplo tantum in quantitate cum tam dictis peciis dicti domini rogeri quam dicti herbeconni peciis quondam communibus existentibus , dictus herbeconnus ad eas fuerit ex successione pro duabus partibus , et dictus dominus Rogerus pro tercia parte uocatus Peciarum autem pratorum una sita est in pratis in loco qui dicitur en crous de subtus bersi et partitur ad tercium ad pratum herbeconni cognati dicti Rogeri , et due site sunt in loco qui dicitur en la pree de uieu ultra balechon iuxta pratum domine Sybille de berchi .
Et cum ipsi dictus Rogerus et dicta penthecosta eius uxor dictas terras , et dicta prata herbeconno de berchi armigero cognato ipsius rogeri , et Rose eius uxori , ac eorum heredibus concessissent imperpetuum tenendas et possidendas mediantibus quadraginta solidis parisiensibus annui redditus sibi a dicto armigero , et eius uxore , ac eorum heredibus singulis annis in natali domini soluendis , ita quod si in solucione dicti redditus requisiti singulis annis infra octabum dicti natalis deficerent , quod dicti R .
Prout hec omnia et singula dicti miles , eius uxor , armiger et eius uxor coram Clerico fideli Curie domini mei ad hoc a me specialiter deputato , propter hoc constituti recognouerunt , dicti autem miles et eius uxor in presencia dicti clerici propter hoc constituti , predictos quadraginta solidos annui redditus ecclesie de claromarisco iuxta Remis cisterciensis ordinis sub predictis modo et conuentionibus .
Et de garandia ferenda posuerunt in contrauadium erga dictam ecclesiam duas pecias terre sitas in territorio de Amennacurte .
Quarum una sita est in loco qui dicitur a boutemartin , inter uiam dictam frainoize ex una parte , et terram familie milonis ex altera et alia pecia sita est in loco qui dicitur a la mairie inter terram Roberti le bilot ex una parte , et terram ellandi filii domine asserie ex altera uolentes et concedentes quod si dicte terre et prata non sufficerent ad dictum redditum percipiendum quod defectus de predictis terris in contrauadium datis perficeretur .
Magister bartholomeus , Canonicus Sancti Nicholae , Ambianensis , officialis Magistri henrici Remensis ecclesie Archidiaconi , omnibus presentes litteras inspecturis in domino Salutem .
Nouerint uniuersi quod in nostra presencia constituti Marchetus de Germeneio , et hodierna uxor eius recognouerunt se uendidisse ecclesie de claromarisco iuxta Remis septimam partem terragiorum et censuum quam habebant ut dicebant aput lefincourt , et in territorio eiusdem uille , et que tenuit et habuit et possedit dictus Marchetus , et eciam quicquid iuris habebant , uel habere poterant , quocumque iure in predictis terragiis et censibus , et hoc precio quadraginta et sex solidorum Remensium , de quibus recognouerunt dicti uenditores a dicta ecclesia sibi esse plenius satisfactum .
Magister lucas de Giffo Officialis domini Gomecii Remensis archidiaconi .
Nouerint uniuersi quod Theodoricus dictus tarot de iermengny , et Maria uxor eius constituti coram clerico fideli Curie ad hoc specialiter deputato dederunt et conces serunt in puram et perpetuam elemosinam ecclesie de claromarisco iuxta Remis omnia terragia et census que habebant in uilla de lefincort , et territorio eiusdem uille , et quicquid iuris in predictis terragiis et censibus habebant , que terragia et census emerant ut dicebant a liberis quondam Gileberti de Iermengny , uolentes et concedentes quod dicta ecclesia de predictis pacifice gaudeat in futurum Ita tamen quod dicto theodorico et eius uxori quamdiu dictus theodoricus uixerit dicta ecclesia unum modium bladi medietatem siliginis , et medietatem auene singulis annis reddere tenebitur , et si dictum theodoricum antequam uxorem suam predictam mori contigerit , dicta ecclesia medietatem dicti modii bladi tantum dicte uxori superstiti quoaduixerit reddere tenebitur .
In cuius rei testimonium feci presentes litteras Sigillo Curie domini mei communiri .
Uniuersis presentes litteras inspecturis Notum facimus quod cum moniales de claromarisco iuxta Remis Ordinis Cisterciensis acquisierint a Marcheto de Germigneio et hodierna eius uxore , per emptionem , septimam partem terragiorum et censuum quam habebant ut dicitur apud lenfincourt , et in territorio eiusdem uille sub precio quadraginta sex solidorum Remensium .
Et insuper data fuerint eis et concessa in puram et perpetuam elemosinam a theodorico dicto tarot de Germeigny et maria eius uxore omnia terragia et census que habebant in uilla de lenfincourt , et territorio eiusdem uille cum iuribus pertinentibus ad ipsa ut dicitur que omnia predicta mouere dicuntur de feodis seu retrofeodis nostris .
Datum per nos apud castrum therricum die martis in uigilia assumpcionis beate Marie , Anno domini m .cc .lx .octauo .
Uniuersis presentes litteras inspecturis Magister Guillelmus de uoys et dyonisius de Senonis officiales Remenses , Salutem in domino .
Noueritis quod cum Gerardus dictus li lucrieres de le fincurte teneret ut dicebat Raulinus clericus filius eius et negociorum eiusdem gestorum ab ecclesia Clarimarisci unam peciam terre sitam in territorio de le fincurte in loco dicto longa olcha inter terram herberti templarii ex una parte , et terram dicti Gerardi ex altera ad terragium continentem seminaturam unius sextarii bladi .
Prefatus Raulinus nomine patris sui Gerardi , et pro ipso fide data de ratificando a dicto gerardo si necesse fuerit , et frater he .
conuersus dicte ecclesie nomine dicte ecclesie et pro ipsa promittens in uerbo domini ratificari a dicta ecclesia si necesse fuerit , coram Guillermo de tintiniaco fideli clerico Curie Remensis ad hoc deputato propter hoc personaliter constituti easdem pecias terre inuicem permutauerunt et se permutasse amicabiliter recognouerunt .
Ita uidelicet quod dictus Gerardus dictam peciam terre quam antea tenebat eadem Ecclesia tenebit et habebit exnunc perpetuo tanquam suam .
Et econuerso dictam peciam terre quam tenebat idem Gerardus antea perpetuuo tenebit et habebit dicta ecclesia tamquam suam .
Renunciantes expresse uidelicet dictus Raulinus fide data et dictus conuersus sub predicto uerbo domini excepcioni doli mali , fraudis , et lesionis , et decepcionis , et omnibus aliis excepcionibus iuris et facti per quas possent premissa uel eorum quodlibet uiribus uacuari .
de sarquens Remensis archidiaconus , et Magister Radulphus sancti Michaelis , et Magister Gerardus sancti hylarii , Remenses presbyteri Salutem in domino .
Nouerit uniuersitas uestra , quod cum controuersia esset inter ecclesiam de claromarisco iuxta Remis ex una parte , et Eurardum de rohais Ciuem Remensem ex altera , super decima bladi et uini de ulmis quam idem Eurardus tenebat .
archidiaconus , cum altero aliorum nostrum duorum inuiolabiliter obseruabunt et de hoc tenendo sub pena predicta dicta domus litteras suas dedit patentes , et idem Eurardus et iuliana uxor eius , Tomassinus miletus et Walterus filii eorundem fidem corporalem in nostra presencia prestiterunt .
presbyter sancti Michaelis Remensis , tercio collega nostro , scilicet magistro Gerardo presbytero Sancti hylarii Remensis absente et se excusante , quod nos tres prius in simul ordinaueramus , protulimus in hunc modum , uidelicet quod dictus Eurardus de predicta decima se deuestiret , et dictum monasterium eam teneret imperpetuum et haberet , et quoniam dictus eurardus decimam illam tenebat in feodo a quodam milite sicut dicebatur , et credebamus esse uerum , ordinauimus quod prefatum monasterium daret ipsi Eurardo triginta libras parisienses , pro sumptibus et penis quas facere tenebatur ex ordinacione nostra idem .E .
Archidiaconi , et Magistri hugonis de Nantholio Canonici Remensis .
Quibus uenerabilis pater et dominus henricus Remensis Archiepiscopus prius potestatem dederat ab ipso E .
Facta quidem deuestitura , et resignacione recepta dicti Eurardi .
de Nantholio , dominam Gillam prefati monasterii abbatissam pro suo monasterio de predicta decima inuestiuimus , uices domini Remensis , sicut dictum est in hac parte gerentes .
Et dictum monasterium singulis diebus in missa conuentuali per presbyterum cui hoc specialiter debet iniungi , uel si forte non contingat ibi missam celebrari per conuentum , debet facere speciales oraciones pro dicto Eurardo , et Agnete quondam uxore eius , et eorum filio Radulpho , quondam Canonico Remensi , et dicta iuliana nunc eiusdem E .
Ego quidem Gerardus presbyter sancti hylarii , postea rediens Ordinacionem predictam quantum erat in me ratam habui et approbaui .
In quorum omnium testimonium presentibus litteris nos tres , cum sigillo Magistri hugonis de Nantholio , sigilla nostra fecimus appendi .
Nouerint uniuersi quod Rycherus li porgeniers , et Nigra uxor eius in nostra presencia constituti , recognouerunt se uendidisse domui monialium de claromarisco , unum iardinum continentem quatuor perticas iuxta clarummariscum situm , precio uiginti quatuor librarum Remensium , de quibus recognouerunt sibi plenius esse satisfactum , fide interposita firmiter promittentes , quod dictum iardinum per se , uel per alios numquam de cetero reclamabunt , sed contra omnes iuri parere uolentes , eidem domui legitimam exinde portabunt garandiam .
Hanc autem uendicionem coram nobis laudauerunt : Ermeniardis filia dicti Richeri , et Gerardus maritus eius , fide data de non contraueniendo ratione dotis , uel aliomodo .
Hugo de sarquens Remensis Archidiaconus , Omnibus presentes litteras inspecturis Salutem in domino .